U-I-279/07
Natisni
Opravilna št.:
U-I-279/07
Datum odločitve:
8. 1. 2009
ECLI:
ECLI:SI:USRS:2009:U.I.279.07
Akt:
Zakon o pokojninskem in invalidskem zavarovanju (Uradni list RS, št. 109/06 – ur. p. b.) (ZPIZ), 2. odst. 417. čl.
Izrek:
Pobuda za začetek postopka za oceno ustavnosti drugega odstavka 417. člena Zakona o pokojninskem in invalidskem zavarovanju (Uradni list RS, št. 109/06 – ur. p. b.) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Rafael Mavri, Cerkno
Datum vloge:
29. 10. 2007
Vrsta odločitve:
sklep
Vrsta rešitve:
zavrženje
Dokument:
US28482
Dokument v PDF obliki:
U-I-279-07.pdf
128 KB
Prenesite datoteko
U-I-279/07-4
8. 1. 2009
SKLEP
Ustavno sodišče je v postopku za preizkus pobude  Rafaela Mavrija, Cerkno, ki ga zastopa Sebastjan Kerčmar, odvetnik v Novi Gorici, na seji 8. januarja 2009
sklenilo:
Pobuda za začetek postopka za oceno ustavnosti drugega odstavka 417. člena Zakona o pokojninskem in invalidskem zavarovanju (Uradni list RS, št. 109/06 – ur. p. b.) se zavrže.
Obrazložitev
1. Pobudnik izpodbija v izreku tega sklepa navedeni predpis, po katerem se pri ponovni odmeri pokojnine ne upošteva povečanja starostne pokojnine po 53. členu Zakona o pokojninskem in invalidskem zavarovanju (ZPIZ-1). Zatrjuje, da je v neskladju z načelom pravne države iz 2. člena Ustave in z načelom enakosti pred zakonom iz 14. člena Ustave. Navaja, da je bilo z odločbo Zavoda za pokojninsko in invalidsko zavarovanje odločeno, da mu je bila na podlagi odločbe Območne enote Zavoda starostna pokojnina v obdobju od 1. 1. 2006 do 28. 2. 2007 preveč izplačana. Odločeno naj bi bilo tudi, da naj bi Zavod preveč izplačani znesek pobotal z že dospelimi prejemki upravičenca (pobudnika) v treh mesečnih obrokih od 1. 5. 2007 dalje. Navaja še, da je zoper to odločitev vložil pritožbo, ki je bila zavrnjena. Zato je zoper navedeni odločitvi pred Delovnim in socialnim sodiščem v Ljubljani sprožil socialni spor. Predlaga, naj Ustavno sodišče izpodbijano določbo razveljavi.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07 in OdlUS XVI, 82). Iz razlogov, navedenih v tem sklepu, pobudnik še ne izkazuje pravnega interesa za oceno ustavnosti izpodbijane zakonske določbe. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik